Kapila ('ruuge') - legendaarne tark, kes olevat pannud aluse saankhja süsteemile. Karna ('kõrv') - Prithâ ja päikesejumala Sûrja poeg, kes  sündis enne Prithâ abiellumist Pânduga, seega Pândavate poolvend, võitles aga Kauravate poolel. Kashî - Vârânasî ehk Benarese iidne nimetus. Kaunteja ('Kuntî poeg') - Pându kolme vanema poja hüüdnimi, nende ema oli Kuntî. Kauravad ('Kuru järglased') - Dhritarâshtra pojad, kellest vanim oli Durjodhana. Keshava ('karvane') - Krishna epiteet. Kirîti ('pärjatu') - Ardzuna hüüdnimi. Kripa ('kaastunne') - raadza, Kauravate liitlane. Krishna ('tume', 'must') - Ardzuna sõjavankrijuht.     Jâdava hõimust pärit prints. Vasudeva ja Devakî poeg. Krishnat peetakse ka jumal Vishnu üheks kehastuseks. Ikonograafias on tema värviks tumesinine. Kuntî ('kuntilanna') - Prithâ  hüüdnimi. Kuntibhodza - Kunti hõimu raadza, Prithâ onu. Kuru - Pûru soost raadza, Dhritarâshtra ja Pându esivanem; ka hõimu- ja riiginimetus.